Rozsudok Okresného súdu Prievidza sp. zn. 15P/49/2023 z 19. 9. 2024
Rozsudok Okresného súdu Prievidza z 19. septembra 2024, sp. zn. 15P/49/2023, ECLI:SK:OSPD:2024:3823219213.4
Súd: Okresný súd Prievidza
Spisová značka: 15P/49/2023
ECLI: ECLI:SK:OSPD:2024:3823219213.4
Dátum vydania: 19. 9. 2024
Forma: Rozsudok
Oblasť práva: Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/49/2023 3823219213 19. 09. 2024 JUDr. Eva Kiššová ECLI:SK:OSPD:2024:3823219213.4
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou vo veci starostlivosti o maloleté dieťa: A. B., nar. XX.X.XXXX, zast. Úradom práce, sociálnych vecí a rodiny Prievidza, dieťa rodičov – otca: C. B., nar. XX.XX.XXXX, bytom D. E. E. XXX, zast. AK Mgr. Michal Urban, Štefánikova 12, Trenčín, matky: A. F., nar. X.X.XXXX, bytom G. XXX, zast. AK JUDr. Milan Ficek, Bratislava, Žilinská 14, o zverenie do osobnej starostlivosti a určenie výživného, úpravu styku, takto rozhodol: I. S c h v a ľ u j e rodičovskú dohodu v znení: 1. Maloletá A. B., nar. XX.X.XXXX z o s t á v a v osobnej starostlivosti matky A. F., nar. X.X.XXXX. 2. Otec dieťaťa C. B. s a z a v ä z u j e platiť na výživu maloletej A. B. mesačne sumou 300,-eur, ktoré výživné sa zaväzuje platiť mesačne vopred k rukám matky dieťaťa a to najneskôr do posledného dňa predchádzajúceho mesiaca a to počnúc právoplatnosťou rozhodnutia. 3. Rodičia s a d o h o d l i na úprave styku otca s maloletou A. a to tak, že otec j e o p r á v n e n ý stretávať sa s maloletou v párnych týždňoch v piatok v čase od 16.00 hod. do 18.00 hod. a v sobotu od 9.00 hod. do 18.00 hod. s tým, že si otec vyzdvihne a odovzdá maloletú pred bytom matky a to tak, že prvé tri mesiace od prvej realizácie styku bude prebiehať styk za prítomnosti matky v oboch dňoch a po uplynutí troch mesiacov bude v takto nastavenom styku styk prebiehať bez prítomnosti matky. 4. Matka s a
z a v ä z u j e dieťa na styk pripraviť a styk umožniť.
II. Žiaden z účastníkov nemá právo na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach
maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3823219213.4 (dáta aktuálne k 3. 11. 2026). Záväzné je znenie zverejnené súdom.




